钦定古今图书集成/明伦汇编/官常典/第249卷 > 《司徒箴》崔骃
## 钦定古今图书集成/明伦汇编/官常典/第249卷 > 《司徒箴》崔骃

天监在下，仁德是兴。乃立司徒，乱兹黧蒸。茫茫庶域，
率土祁祁。民具尔瞻，四方是维。乾乾夕惕，靡怠靡违。
恪恭尔职，以勤王机。敬敷五教，九德咸事。啬人用章，
黔甿是富。无曰余恃，忘余尔辅。无曰余圣，以忽执政。
匪用其良，乃荒厥命。庶绩不怡，疚于尔禄。丰其折右，
鼎覆其𫗧。《书》歌股肱，《诗》刺《南山》。尹氏不堪，国度斯𠍴。
徒臣司众，敢告“执藩。”